Thich Nhat Hanh zen maisuak erantzuten du
Nola izan dezaket konfiantza nire buruan?
Thay maitea, sangha maitea,
Nola izan dezaket konfiantza nigan?
Konfiantza landu egin behar da,
landu egin beharko genuke.
Gure esperientzian du oinarria.
Konfiantza izatea sinestea da, zerbaitez fidatzea.
Ebidentzian oinarritu behar gara bakarrik,
nabarmena den zerbaitetan.
Demagun praktikaz fidatzeari buruz ari zarela,
Dharmaz fidatzeari buruz.
Dharmaz fidatzen al gara?
Gure praktikan konfiantza izan dezakegu?
Batzuetan,
zalantzak dituzu
zure praktikari, Dharmari buruz ikasten duzunaren inguruan.
Zalantza hori ez da...
Ez da gauza ezkorra nahitaez.
Zenbait zalantza izateak sakontzen lagundu ahal dizulako,
ulermen sakonagoa izaten lagundu ahal dizulako.
Beraz, zalantzak izatea lagungarria daiteke.
Zalantza onuragarria izan daiteke.
Zalantza agertzen bada,
arnastu eta bera onartu behar dugu, duen izaera onartu.
Ez dugu berehala gauza ezkortzat jotzen.
Zen tradizioan esaten da:
Zenbat eta zalantza handiago, are eta argiztapen handiago.
Hau da egin beharreko lehen gauza.
Gero ikasi behar dugu
nola hauteman ebidentzia
eta nola izan konfiantza.
Arnasketa kontzientearen kasuan legez.
Norbait sinestarazi nahi dizu arretaz arnastea ona dela,
asko lagundu ahal dizula.
Baina ez duzu zertan berehala sinetsi.
Praktikan jarri behar duzu
ikusteko benetan lagungarria den zuretzat.
Hori da Budak esan zuena.
Ez sinetsi berehala zerbait,
irakasle ospetsu batek esandakoa bada ere,
Eskritura Santuetan agertzen bada ere.
Hori da Budak esan zuena.
Gauza eder bat entzuten duzunean,
praktikan jartzen ikasi behar duzu.
Zuretzako baliagarria bada
eta beste norbaitentzako ere balio duela ikusiz gero,
konfiantza izan dezakezu, hori sinetsi.
Hori da Budak Kalama Sutra izeneko hitzaldian esan zuena.
Buda gazte talde bati ari zitzaion hizketan,
kalama klaneko gazteak.
Zer sinetsi galdetu zioten Budari.
Irakasle asko ziren etorriak
eta denek zioten beren irakaspen eta praktikak onenak zirela.
Budak esan zien:
Ez sinetsi berehala ezer ere ez,
nahiz eta irakasle ospetsu batek esan
edo Eskrituretan agertu.
Ebidentzietan oinarritu behar zara,
zientzialariaren antzera.
Arreta kontzientea praktikatzen baduzu,
eta praktikari eusten badiozu,
praktikak irakatsiko dizu.
Aurkituko duzu arnasa arretaz hartzeak
zure osasuna hobetu ahal duela,
zorion izateko jada dituzun baldintzak ikusten lagunduko dizula,
emozio, sentsazio mingarri bat kudeatzen lagunduko dizula.
Hasieran ezin izango duzu egin.
Baina saiatu behar duzu bihotzez
eta aurkituko duzu
praktika eraginkorra dela.
Eta konfiantza duzu praktikan.
Praktikaz fidatzen zarenean, zure buruaz fidatzen zara,
zu zeu zarelako praktikatu duena.
Eta diozu: Gai naiz hau egiteko.
Norbait sufritzen ikusten duzunean, laugarren entrenamendua praktikatu.
Esan, egin zerbait berak gutxiago sufritu dezan.
Behin baino gehiagotan saiatu.
Egun baten, eragina duela ikusiko duzu.
Beraz, laugarren entrenamenduan sinetsiko duzu.
Eta zugan sinesten duzu. Egiteko gauza zara.
Beste batek gutxiago sufritzeko zerbait egiteko gai zara.
Zure burua gutxiago sufritzeko gaitasuna duzu.
Horrela eraikitzen da konfiantza.
Saiatuz.
Praktikatuz.
Badakigu arbasoek gauza on asko utzi dizkigutela, hazi on ugari.
Guk gauza on horiek aurkitu behar ditugu
eta azalarazten utzi behar diegu.
Ulermen-hazia,
zorion-hazia, barkamen-hazia,
errukiaren hazia, denak daude gugan.
Budak hau esaten du: Gauza on hauek gugan dauzkagu,
baina praktikatu behar dugu haiek ikusteko, direnaz ohartzeko.
Iraganean azalarazi dira behar bada.
Ondo praktikatzen badugu, berriz ere agertuko dira
etorkizunean, modu hobeagoan.
Hori da konfiantza lantzeko bidea.
konektatu, inspiratu, elikatu
(Kanpaia)